钦定古今图书集成/明伦汇编/闺媛典/第236卷 > 丘民范妻宋氏
## 钦定古今图书集成/明伦汇编/闺媛典/第236卷 > 丘民范妻宋氏

按《光州志》：宋氏，庠生丘民范妻。范没，氏午三十子，程
云甫七岁，家寒薄，氏每乘月光纺绩。隆冬沍寒，十指
尽裂。子自塾归夜，程其功不习，辄泣笞之曰：“所不与
汝父俱死，以有尔也。尔若此，吾何生为？”程云悚泣愤
励，不数年中乡试经魁，后官襄阳太守。氏年八十馀，
诰封恭人，建坊旌表。